Pakylėtųjų valdovų mokymas

Pakylėtųjų valdovų mokymas (; taip pat Išminties valdovų mokymas) — okultinis mokymas, kurio pagrindą sudaro tekstai, teigiant, jog tai yra pakylėtųjų valdovų (išminties valdovų) laiškai. Mokyme naudojama reinkarnacijos sąvoka ir tvirtinama, kad yra asmenybės, kurios pasiekė išsilaisvinimą nuo būtinybės vėl įsikūnyti, tai yra jie pasiekė pakylėjimą. Jos Mokyme vadinamos pakylėtaisiais valdovais ir jiems priskiriami daugelis žinomų dvasinių lyderių praeityje.

Labiausiai žinomi veikėjai, kurie publikavo laiškus pakylėtųjų valdovų vardu, yra G. Ballard, G. Innocente, Mark ir Elisabeth Prophet, T. Mikušina. Jų sukurtos religinės organizacijos (judėjimas „Aš esu“, Laisvės tiltas, Aukščiausias švyturys, Visuotinė triumfuojanti bažnyčia) pagal šiuolaikinę klasifikaciją priskiriamos prie naujų religinių judėjimų grupės „Naujasis amžius“.

 Istorija 

Religinės organizacijos, priklausančios pakylėtųjų valdovų mokymui, yra kilusios iš teosofinės tradicijos. Taigi, Mokymo atsiradimo sąlygos buvo kuriamos dar Helenos Blavatskajos veiklos metu. 1875 m. Niujorke Helena Blavatskaja, Henry Steel Olcott ir William Quan Judge įsteigė Teosofų draugiją (Theosophical Society).Theosophy. Britannica Online Encyclopedia. Nuoroda tikrinta 2025-09-02.

 Guy Ballard 
Mokymo pateikimas jo dabartine forma įvyko per Guy Ballard veiklą. Ballard XX amžiaus ketvirtojo dešimtmečio pradžioje aplankė Šasto kalną (Šiaurės Kalifornijoje), kur, jo teigimu, jis sutiko žmogų, kuris prisistatė esąs Sen Žermenas, vienas iš pakylėtųjų valdovų. Po šio susitikimo ir vėliau sekusio bendradarbiavimo Ballard išleido 3 knygas, kuriose detaliai aprašė savo mistinę patirtį, kartu su savo žmona Edna Ballard įkūrė judėjimą „Aš esu“ ir periodiškai publikavo naujus laiškus Sen Žermeno ir pakylėtųjų valdovų vardu leidinyje „Balsas „Aš esu““.

G. Ballard išvystė aktyvią veiklą JAV-ose. Ši veikla pasiekė savo apogėjų likus nedideliam laikotarpiui iki netikėtos jo mirties 1939 metais. Bendras žmonių, kurie apsilankė jo paskaitose, skaičius viršijo vieną milijoną. Po G. Balardo mirties jo žmonai Ednai Balard ir sūnui Donaldui buvo iškelti kaltinimai sukčiavimu. Tačiau JAV Aukščiausiasis teismas atmetė kaltinimus, nusprendęs, kad niekas negali būti teismine tvarka priverstas įrodinėti savo religinių įsitikinimų teisingumo.

 Geraldine Innocente 
Geraldine Innocente buvo judėjimo „Aš esu“ dalyvė. 1944 metais, praėjus keleriems metams po G. Ballard mirties, ji pradėjo tvirtinti, kad su ja susisiekė pakylėtasis valdovas El Morija ir pradėjo jos kaip pasiuntinio parengimą. 1951 metais G. Innocente pradėjo publikuoti laiškus pakylėtųjų valdovų vardu. Šie laiškai sukėlė tam tikrą atliepą judėjimo „Aš esu“ pasekėjų gretose, bet jos veiklai nepritarė Judėjimo lyderis Edna Ballard. 1950 m. viduryje G. Innocente įsteigė savo religinę organizaciją „Laisvės tiltas“ (), kuri tęsė savo veiklą ir po jos mirties 1961 metais.

 Mark Prophet ir Elizabeth Clare Prophet 
Mark Prophet buvo kitas judėjimo lyderis, kuris teigė, kad pradėjo gauti laiškus pakylėtųjų valdovų vardu. 1958 metais jis įkūrė religinę organizaciją Summit Lighthouse (liet. Aukščiausias švyturys). Po Marko Propheto mirties 1973 metais jo žmona Elizabeth Prophet tęsė organizacijos veiklą ir suteikė jai naują pavadinimą „Visuotinė triumfuojanti bažnyčia“. Elizabeth išvystė aktyvią veiklą: vykdė ilgalaikį paskaitų turą po JAV teritoriją, įkūrė mokymo centrus, dalyvavo nacionalinėse televizijos laidose, leido knygas.

1987 m. E. Profet pranešė apie padidėjusį branduolinio smūgio pavojų iš Sovietų Sąjungos pusės. Kitus du metus jos sekėjai vykdė reguliarius maldinius budėjimus siekdami užkirsti kelią karui ir tuo pat metu statė slėptuves, kurios galėjo priimti apie 700 žmonių. Iki 1990 m. branduolinis smūgis neįvyko. Kai kurie tai vertino kaip pergalę, bet dauguma – kaip nusivylimą. Sekėjų skaičius reikšmingai sumažėjo. 1995 m. buvo pradėtas bažnyčios restruktūrizavimo darbas. Jos veikla išplito ir už JAV ribų, ir labiausiai augo Lotynų Amerikoje bei Rusijoje. 2000 metais dėl Alzheimerio ligos E. Profet apleido dvasinio organizacijos lyderio postą.

 Išnašos 

Kategorija:Naujasis amžius
Kategorija:Religinės_organizacijos